Pervigilium Veneris

Pervigilium Veneris ("La vigghia di Vèniri") è nu puimuzzu 'n lingua latina addidicatu a Vèniri.

È nu carmi di auturi anònimu, unni veni cilibbrata la fiura di Vèniri comu patrona di la vita e di la rinasciuta ntî na festa a Hybla , na citati di la Sicilia ca ntî lu testu si dici d'èssiri vicinu l'Etna.

Sunnu pigghiati miti e temi ca di cuntinuu cumpàrinu ntî la littiratura latina, l'auturi esalta Vèniri ntî nu cantu unni la tiritera è l'elimentu principali:

Macari siddu ammenzu a tanta filicitati e vita a la fini spunta nu finali amaru unni lu pueta si lamenta d'aviri pirdutu la fìmmina amata.

 Prubblemi di datazzioni e attribbuzzioni 
L'òpira hà avutu granni furtuna ntî li sèculi picchì veni cunzidirata di tutti unu di l'ùrtimi cumpunimentu di la littiratura latina pagana.
La datazzioni di l'òpira hà statu sempri na prubblema; li studiusi sunnu appricati supra dui tesi, macari siddu n'hannu spuntatu àutri; li dui tesi principali sunnu dui: 
l'attribbuzzioni a Floru, pueta e littiratura di l'etati di Traianu, ca è la tesi macari cchiù giusta sicunnu li studiusi; 
l'attribbuzzioni a Tibbirianu, pueta di lu IV sèculu d.C.

La struttura di lu puema ni fa pinzari a lu tardu mpiru, macari ca novi tiurìi fannu pinzari a la prima mitati di lu III sèculu, quannu lu cultu di Vèniri era ancora assai spargiutu; ntî lu puema nun cci sunnu elimenti ca ni ponnu purtari a lu IV sèculu o, sicunnu cirtiduni, a lu V sèculu d.C.; l'aria di lu puimuzzu è luntana di lu scuru di l'ùrtimi sèculi di lu Mpiru. Lu cantu rapprisenta n'òpira di preggiu ntî lu cuntestu di la littiratura mpiriali rumana, forsi la sò datazzioni s'hà purtari a lu II sèculu e a lu III sèculu, ma no a lu IV o V, comu si pinzava prima.

Lu cantu è chinu di la cuntintizza c'accumpagnava li cilibbrazzioni di Vèniri ntî lu Mpiru e ritrai na sucitati 'n paci e filici.

 Bibbliugrafia 
 La veglia di Venere. Pervigilium Veneris, ntruduzzioni, traduzzioni e noti di Andrea Cucchiarelli, (Classici Greci e Latini) BUR Rizzoli, 2003.) ISBN 8817106356

 Lu testu 'n latinu e la traduzzioni 'n sicilianu 

Catigurìa:Littiratura latina
Catigurìa:Littiratura
Catigurìa:Roma antica